40. ΠΡΟΕΔΡΙΚΟ ΔΙΑΤΑΓΜΑ υπ’ αριθ.79 της 26 Μαρτ./7 Απρ. 1998 (ΦΕΚ Α΄73) Προϋποθέσεις απονομής του Μεταλλίου Εξόχου Πράξεως, περιγραφή και καθορισμός του τύπου και της διαδικασίας υποβολής προτά-σεων για την απονομή του. 1.Έχοντας υπόψη: α.Τις διατάξεις των άρθρ.8 και 16 του ΝΔ. 376/74 «Περί των στρατιωτικών Μεταλλίων» (ΦΕΚ Α΄98). β.Την υπ’ αριθ. 2 Γνώμη της 22ης/1997 Συνεδρίασης του Συμβουλίου Αρχηγών Γενικών Επιτελείων. γ. Το άρθρ. 29Α του Νόμ. 1558/85 (ΦΕΚ Α΄137), με το οποίο προστέθηκε με το άρθρ. 27 του Νόμ. 2081/92 (ΦΕΚ Α΄154) και αντικαταστάθηκε με το άρθρ. 1 παρ. 2α του Νόμ. 2469/97 (ΦΕΚ Α΄38) και το γεγονός ότι από τις διατάξεις του παρόντος δεν προκαλείται επιβάρυνση εις βάρος του Κρατικού Προϋπολογισμού. δ.Την υπ’ αριθ. 8/1998 γνωμοδότηση του Συμβουλίου της Επικρατείας, μετά από πρόταση του Υπουργού Εθνικής Άμυνας, αποφασίζουμε: Περιπτώσεις απονομής Άρθρ.1.-1.Το μετάλλιο Εξόχου Πράξεως είναι μη πολεμικό στρατιωτικό μετάλλιο. Υπό την έννοιαν αυτήν, απονέμεται -εν τη ζωή ή μεταθανάτια- σε όλως εξαιρετικές περιπτώσεις για πράξεις, που τελέστηκαν αποκλειστικά εν καιρώ ειρήνης, σε στρατιωτικούς για επιβράβευση εξόχου ή αυτοθυσίας πράξεως. 2.Υπό τον όρο στρατιωτικοί οι υπό οιανδήποτε ιδιότητα υπηρετούντες στις Ένοπλες Δυνάμεις. 3.Η απονομή γίνεται για τέλεση εξόχου πράξεως, η οποία δεν σχετίζεται κατ’ ανάγκη με τα στρατιωτικά πράγματα και η οποία τελέσθηκε στα πλαίσια διατεταγμένης υπηρεσίας ή και εκτός των πλαισίων αυτής. 4.Στις περιπτώσεις απονομής περιλαμβάνονται οι κάτωθι πράξεις: α.Η επιβράβευση εξόχου μέχρι αυτοθυσίας πράξη. β.Ο θάνατος σε ατύχημα κατά τη διάρκεια διατεταγμένης υπηρεσίας. γ.Ο βαρύς τραυματισμός (συνεπαγόμενου ποσοστού αναπηρίας 67% και άνω, κρινόμενο από την Ανωτάτη Υγειονομική Επιτροπή του οικείου Κλάδου των Ενόπλων Δυνάμεων) συνεπεία πράξεως ή ατυχήματος που τελέσθηκε στα πλαίσια διατεταμένης υπηρεσίας. δ.Η αποδεδειγμένη έξοχη πράξη που υπερβαίνει κατά πολύ την εκτέλεση του καλώς εννοουμένου καθήκοντος και επισύρει, ως εκ τούτου, ανεπιφύλακτα το θαυμασμό και την εκτίμηση των προϊσταμένων και υφισταμένων ή της κοινής γνώμης. ε.Έξοχη πράξη κατά την τέλεση της οποίας η ζωή του προτεινόμενου για απονομή εκτέθηκε αποδεδειγμένα σε προφανή και άμεσο κίνδυνο. Διαδικασία Απονομής Άρθρ.2.-1.Για την απονομή του μεταλλίου απαιτείται η Ιεραρχική υποβολή πλήρως αιτιολογημένης πρότασης από τον Διοικητή της Μονάδος, στην οποία θα περιγράφεται λεπτομερώς η τελεσθείσα πράξη. 2.Η πρόταση θα πρέπει να υποβάλλεται εντός έτους από της τελέσεως της πράξεως. 3.Το μετάλλιο απονέμεται με Προεδρικό Δ/γμα, το οποίο εκδίδεται με πρόταση του Υπουργού Εθνικής Άμυνας, μετά από γνωμοδότηση του Ανώτατου κατά Κλάδο των Ενόπλων Δυνάμεων Συμβουλίου. Πρόσθετη  απονομή Άρθρ.3.-1. Για κάθε νέα πράξη, η οποία εμπίπτει στις προϋποθέσεις του άρθρ. 1, είναι δυνατόν να διενεργηθεί νέα απονομή. 2.Μετά την έκδοση του σχετικού Προεδρικού Δ/τος, παρέχεται η άδεια στον τιμώμενο να προσαρτήσει στο μέσο της ταινίας του μεταλλίου (ή τη διεμβολή του χιτωνίου αντίστοιχα) πεντάκτινο χάλκινο αστερίσκο μεγέθους 5 χιλιοστών. Σε περίπτωση πολλαπλής απονομής φέρονται αντίστοιχοι αστερίσκοι (έως του αριθμού των τριών) οριζόντια στην ταινία ή τη διεμβολή. Καθορισμός του τύπου του Μεταλλίου Εξόχου Πράξεως Άρθρ.4.-1.Το μετάλλιο περιλαμβάνει μία και μόνη τάξη. 2.Το μετάλλιο είναι ορειχάλκινο σε σχήμα σταυρού. Το ύψος του σταυρού (χωρίς την ανάρ-τηση) είναι 37 χιλιοστά  το δε πλάτος αντίστοιχα 32 χιλιοστά. Οι βραχίονες του σταυρού πλατύνονται προοδευτικά προς τα άκρα και καταλήγουν σε ελαφρά κυρτές απολήξεις. Το μήκος του κάτω βραχίονος είναι κατά 6 χιλιοστά μεγαλύτερο σε σχέση με τους υπόλοιπους. Η εμπρόσθια πλευρά των βραχιόνων, με εξαίρεση περιμετρική λωρίδα, είναι επισμαλτωμένη σε χρώμα λευκό. Στην εμπρόσθια όψη, στη μέση του σταυρού και στην αλληλοτομία των βραχιόνων του υπάρχει ανάγλυφο το εθνόσημο της Ελληνκής Δημοκρατίας, διαμέτρου 17 χιλιοστών. Το εθνόσημο, εκτός από το δάφνιμο στεφάνι, είναι επίσης επισμαλτωμένο με τα χρώματα της Ελληνι-κής σημαίας. Στην πίσω πλευρά το μετάλλιο φέρει ανάγλυφο σύμπλεγμα από αρ-χαία περικεφαλαία άγκυρα και πτέρυγες, το οποίο συμβολίζει τους τρεις Κλάδους των Ενόπλων Δυνάμεων. Στο άνω τμήμα του σταυρού προσαρτάται ανάρτηση σχήματος ελλειψοειδούς. 3.Η ταινία του μεταλλίου είναι μεταξωτή-κυματοειδής, πλάτους 35 χιλιοστών. Αποτελείται από τρεις ισομερείς ραβδώσεις. Το χρώμα των εξωτερικών ραβδώσεων είναι λευκό της δε μέσης ραβδώσεως κυανούν (ως και τα χρώματα της Ελληνικής σημαίας και πανομοιότυπα με τα επισμαλτωμένα χρώματα του εθνοσήμου). (Μετά τη σελ. 258(δ)  Σελ. 258,01 Τεύχος 1386 Σελ. 5 Ηθικές Αμοιβές-Στρατιωτικά Μετάλλια 36.Γ.ζ.40 Σμικρογραφία μεταλλίου και Ταινίας Άρθρ.5.-1.Το μετάλλιο, η ταινία και οι τυχόν αστερίσκοι πρόσθετης απονομής φέρονται και σε σμικρογραφία στις περιπτώσεις που ορίζονται στους οικείους κανονισμούς στολής ή με το ανάλογο επίσημο πολιτικό ένδυμα. 2.Το μέγεθος του σμικρυμένου μεταλλίου, της ταινίας και του αστερίσκου είναι το μισό του σώματος. Δίπλωμα απονομής Άρθρ.6.-Το δίπλωμα του μεταλλίου είναι παρόμοιο μ’ αυτό του Μεταλλίου Στρατιωτικής Αξίας, όπως αυτό καθορίζεται στο άρθρ. 3 του υπ’ αριθ. 644/1982 Π.Δ/τος (ΦΕΚ 132 Α΄), με τις εξής διαφορές: α.Στο δίπλωμα απεικονίζεται το μετάλλιο Εξόχου Πράξεως. β.Αναγράφεται ο τίτλος «ΜΕΤΑΛΛΙΟ ΕΞΟΧΟΥ ΠΡΑΞΕΩΣ». Γ. Η παράσταση που απεικονίζει το δικέφαλο αντι0καθίσταται με το έμβλημά του ΓΕΕΘΑ. Επίδοση και τελετή απονομής Άρθρ.7.-1.Το μετάλλιο με το αντίστοιχο δίπλωμα επιδίδεται από τον Διοικητή της Μονάδος ή του Σχηματισμού στον οποίο υπηρετεί ο τιμώμενος. Τα μετάλλια και τα διπλώματα αποστέλλονται στις αρμόδιες υπηρεσίες με μέριμνα των αρμοδίων Διευθύνσεων ή Επιτελικών Γραφείων των Γενικών Επιτελείων. 2.Σε περίπτωση πολλαπλής απονομής χορηγείται μόνο το αντίστοιχο δίπλωμα Ειδικές μεταβατικές διατάξεις Άρθρ.8.-1.Το μετάλλιο Εξόχου Πράξεως φέρεται από τους τιμηθέντες εφ’ όρου ζωής. Σε περίπτωση θανάτου του δκαιουμένου το μετάλλιο περιέρχεται ως κειμήλιο στους οικείους του σύμφωνα με τα οριζόμενα στο άρθρ. 14, παρ. 2, του υπ’ αριθ. 376/74 Ν.Δ/τος (ΦΕΚ Α΄98). 2.Πέραν των οριζομένων στο ανωτέρω άρθρο σχετικά με το δικαίωμα του φέρειν το μετάλλιο, σε περίπτωση μεταθανάτιας απονομής, το μετάλλιο Εξόχου Πράξεως επιτρέπεται να φέρεται από έναν μόνο από τους αναφερόμενους στην παρ. 2 του ανωτέρω άρθρου οικείους στο δεξιό μερος του στήθους. 3.Προτάσεις απονομής του μεταλλίου Εξόχου Πράξεως δύναται να υποβληθούν  αναδρομικά εφόσον τελέσθηκαν μετά την 9ην Απρ. 1974, ημερομηνία δημοσίευσης του υπ’ αριθ. 376/74 Ν.Δ/τος (ΦΕΚ Α΄98) συστάσεως του μεταλλίου. 4.Οι ανωτέρω προτάσεις θα πρέπει να υποβληθούν εντός έτους από της δημοσιεύσεως του παρόντος στην Εφημερίδα της Κυβερνήσεως. Σελ.258,02 Τεύχος 1386 Σελ. 6